LĪGUMS PAR VINGROŠANAS NODARBĪBU VADĪŠANU 3-7 GADUS VECIEM BĒRNIEM Nr. JUR 2019-01/75

Ādažu novadā 2019.gada 28.janvārī

**Ādažu novada dome** (turpmāk – Pasūtītājs), kuras vārdā, pamatojoties uz likumu „Par pašvaldībām” un Ādažu novada pašvaldības nolikumu, darbojas domes izpilddirektors Guntis Porietis, no vienas puses, un

**SIA “Lacerta Fit”** (turpmāk – Izpildītājs), kuru uz statūtu pamata pārstāv valdes locekles Līga Pastore–Kviese un Anda Šalka, no otras puses,

turpmāk abas kopā sauktas „Puses”, un katra atsevišķi „Puse”, ņemot vērā Izpildītāja piedāvājumu iepirkumā „Vispārattīstošās vingrošanas nodarbības bērniem” (iepirkuma identifikācijas Nr.ĀND 2019/06/1) un Iepirkumu komisijas 2019.gada 22. janvāra lēmumu (protokols Nr.05-30-2019/06-1) par tiesību piešķiršanu slēgt iepirkuma līgumu, noslēdz šādu līgumu (turpmāk –Līgums):

**1. Līguma priekšmets**

1.1. Pasūtītājs uzdod un Izpildītājs apņemas **veikt vispārattīstošās vingrošanas nodarbību**  (turpmāk – nodarbības) **vadīšanu** (turpmāk – Pakalpojums) **pirmsskolas vecuma bērniem mūzikas pavadībā no 3 līdz 7 gadiem**, saskaņā ar iepirkuma noteikumiem un Izpildītāja piedāvājumu iepirkumā (pielikums), Līguma noteikumiem, saistošajiem normatīvajiem aktiem un Pasūtītāja pilnvarotās personas norādījumiem.

1.2. Pakalpojums tiek iepirkts SAM 9.2.4.2. Pasākumi vietējās sabiedrības veselības veicināšanai un slimību profilaksei projekta “Pasākumi vietējās sabiedrības veselības veicināšanai Ādažu novadā” Nr.9.2.4.2/16/I/001 ietvaros, līgums Nr.9.2.4.2/16/I/001.

1.3. Izpildītājs apliecina, ka ir pienācīgi iepazinies ar Pakalpojuma izpildes nosacījumiem, apjomu, kā arī Pasūtītāja prasībām un atsakās saistībā ar to izvirzīt jebkādus iebildumus vai pretenzijas.

1.4. Pakalpojuma sniegšanas termiņš ir no 2019.gada februāra līdz maijam (ieskaitot), saskaņā ar grafiku ko saskaņo ar Pasūtītāju ne vēlāk kā līdz 31.01.2019.

1.5. Pakalpojums sniegšanas vieta: “Ādažu pirmsskolas izglītības iestāde “Strautiņš“, Pirmā iela 26a. Ādaži, Ādažu novads, LV-2164.

**2**. **Līguma termiņš**

2.1. Līgums stājas spēkā, kad to parakstījušas abas Puses, un ir spēkā līdz visu saistību galīgai izpildei.

**3. Līguma summa, samaksas kārtība un Pakalpojuma pieņemšana**

3.1. Kopējā Līguma summa (turpmāk – Līgumcena), atbilstoši Izpildītāja piedāvājumam iepirkumā, ir **EUR 960,00** (deviņi simti sešdesmit euro un 00 centi), ieskaitot visus Latvijas Republikas normatīvajos aktos paredzētos nodokļus.

3.3. Maksa par Pakalpojumu ir **EUR 30.00** (trīsdesmit euro un 00 centi) par vienu nodarbību bez pievienotās vērtības nodokļa (PVN), jo Izpildītājs nav PVN maksātājs. Vienas nodarbības ilgums ir 30 minūtes, viens nodarbību cikls -16 nodarbības. Pavisam kopā 32 nodarbības.

3.3. Līgumcena ir galīga un ietver izmaksas, kas saistītas ar Pakalpojuma nodrošināšanu, t.sk., nodarbību plāna sagatavošana, kā arī citas izmaksas, kas saistītas ar Pakalpojuma sniegšanu.

3.4. Līgumcenu Pasūtītājs samaksā Izpildītājam šādā kārtībā:

3.4.1. starpmaksājumu 50% apmērā - 10 darba dienu laikā pēc Pakalpojuma posma 50% apjomā pabeigšanas, pēc Pušu parakstīta Pakalpojuma pieņemšanas-nodošanas akta parakstīšanas un rēķina saņemšanas;

3.4.2. gala maksājumu atlikušās Līgumcenas apmērā - 10 darba dienu laikā pēc Pakalpojuma pilnīgas pabeigšanas, Pakalpojuma pieņemšanas–nodošanas akta parakstīšanas un rēķina saņemšanas

3.5. Par apmaksas dienu tiek uzskatīta diena, kad Pasūtītājs veicis Līgumcenas samaksu uz Izpildītāja norēķinu kontu.

3.6. Pasūtītāja pilnvarotā persona sagatavo dalībnieku grupu sarakstu (turpmāk – saraksts), kurā pēc katras nodarbības Izpildītājs fiksē dalībnieku apmeklējumu un par katru dalībnieku sagatavo dalībnieku anketu (turpmāk – anketa) nodarbību ciklam – 16 nodarbības. Saraksta un anketas formu Pasūtītāja atbildīgā persona nosūta Pasūtītāja pārstāvim elektroniski līdz 31.01.2019. Formu, kurā fiksēts dalībnieku apmeklējums apstiprina Pasūtītāja pilnvarotā persona un Izpildītājs. Pasūtītāja pilnvarotā persona iesniedz apstiprinātu dalībnieku apmeklējumu ar anketām Pasūtītāja atbildīgajai personai un foto no nodarbībām pēc katra no nodarbību cikliem.

 **4. Pušu tiesības un pienākumi**

4.1. Izpildītāja tiesības un pienākumi:

4.1.1. sniegt Pakalpojumu atbilstoši Līguma nosacījumiem, uzņemoties atbildību par nodarbību sagatavošanas un vadīšanas norisi un kvalitāti;

4.1.2. par izmaiņām nodarbību grafikā informēt Pasūtītāja projektu vadītāju un pilnvaroto personu vismaz trīs darba dienas iepriekš;

4.1.3. divu darba dienu laikā sniegt rakstveida paskaidrojumus, ja Pasūtītājs konstatē neatbilstības Līguma izpildē;

4.1.4. savlaicīgi pieprasīt no Pasūtītāja visu nepieciešamo informāciju un dokumentāciju Pakalpojumu pienācīgai izpildei;

4.1.5. saņemt samaksu par Pakalpojumu, t.sk. arī tad, ja Pasūtītājs nav nodrošinājis grupas dalībnieku komplektāciju Līgumā noteiktajā apjomā;

4.1.6. Pakalpojumu izpildē nodrošināt nodarbību vadītāju Līgu Pastori – Kviesi;

4.1.7. nav tiesīgs nodot pilnīgi vai daļēji Līgumā noteiktās tiesības, pienākumus un saistības citai personai;

 4.1.8. nodrošināt un garantēt, ka Līguma ietvaros veiktā personas datu apstrāde tiek īstenota saskaņā ar piemērojamiem normatīvajiem aktiem personas datu aizsardzības jomā un nepārkāpj attiecīgos normatīvos aktus, kuri ir spēkā Latvijas Republikā.

4.2. Pasūtītāja tiesības un pienākumi:

4.2.1. nodrošināt Izpildītāju ar telpu un inventāru, Līgumā norādītajā laikā;

4.2.2. nodrošināt nodarbību grupu komplektāciju 10-15 bērnu sastāvā;

4.2.3. nodrošināt Izpildītāju ar visu nepieciešamo informāciju Pakalpojuma sniegšanai;

4.2.4. veikt apmaksu par sniegto Pakalpojumu Līgumā noteiktā termiņā un apmērā;

4.2.5. jebkurā laikā pārbaudīt Pakalpojuma sniegšanas gaitu un kvalitāti un informēt Izpildītāju par tā neatbilstību Līgumam un normatīvajos aktos noteiktajiem kvalitātes kritērijiem, iesniedzot pretenziju par konstatētajiem pārkāpumiem;

4.2.6. sastādīt un iesniegt Izpildītājam pretenziju, ja pie Pakalpojuma pieņemšanas atklājas Pakalpojuma nepienācīga izpilde (daļēja izpilde, nepienācīga kvalitāte, izpildes neatbilstība Līguma noteikumiem). Pakalpojuma daļēja izpilde vai neizpilde tiek noformēta ar aktu, ko sastāda Pasūtītāja pilnvarota persona un kas kopā ar pretenziju nekavējoties tiek nosūtīta Izpildītājam.

**5. Nepārvarama vara**

5.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un ko nevarēja iepriekš ne paredzēt, ne novērst. Pie nepārvaramas varas apstākļiem pieskaitāmi: stihiskas nelaimes, avārijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.

5.2. Pusei, kas atsaucas uz nepārvaramas varas apstākļu darbību, nekavējoties, bet ne vēlāk kā 3 darba dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde. Nesavlaicīga paziņojuma gadījumā Puse netiek atbrīvota no Līguma saistību izpildes.

5.3. Nepārvaramas varas iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma pārtraukšanu.

**6. Pušu atbildība un strīdu atrisināšana**

6.1. Par Pakalpojumu neizpildi vai nepilnīgu izpildi Puses ir atbildīgas saskaņā ar Latvijas Republikā spēkā esošajiem normatīvajiem aktiem un Līguma nosacījumiem.

6.2. Par Pakalpojumu daļēju izpildi vai neizpildi, ja par to no Pasūtītāja saņemta rakstveida pretenzija, Izpildītājs maksā Pasūtītājam līgumsodu EUR 30,00 (trīsdesmit euro) apmērā par katru gadījumu 7 dienu laikā pēc Pasūtītāja rakstiskas pretenzijas saņemšanas, bet kopumā ne vairāk kā 10% no Līgumcenas.

6.3. Ja Pasūtītājs kavē rēķina apmaksu vairāk par 7 darba dienām, tas maksā Izpildītājam līgumsodu 0,1 % apmērā no rēķina summas par katru nokavēto rēķina samaksas termiņa dienu, bet ne vairāk kā 10% no Līgumcenas.

6.4. Līgumsods neatbrīvo Puses no saistību pienācīgas izpildes.

6.5. Līgums var tikt izbeigts, Pusēm par to rakstiski vienojoties.

6.6. Pasūtītājam ir tiesības vienpusēji lauzt Līgumu, paziņojot par to Izpildītājam piecu darba dienu laikā, ja Pakalpojums netiek sniegts kvalitatīvi un Izpildītājam iesniegtas vairāk kā 2 pretenzijas par nekvalitatīvi sniegto Pakalpojumu saskaņā ar 4.2.5. punktu.

6.7. Līguma laušanas gadījumā Puses sastāda aktu par faktiski veikta Pakalpojuma apjomu un to vērtību. Pasūtītājs pieņem Pakalpojumu tādā apjomā, kādā tās ir veikts atbilstoši Līguma nosacījumiem. Izdarot samaksu, Pasūtītājs ir tiesīgs ieturēt aprēķināto līgumsodu, pamatojoties uz Pušu parakstītu aktu par līgumsoda aprēķinu.

6.8. Visi strīdi un nesaskaņas starp Pusēm tiek atrisināti savstarpējā sarunu ceļā, bet, ja vienošanās netiek panākta, tad strīdi tiek risināti Latvijas Republikas likumdošanā noteiktā kārtībā.

6.9. Puses apņemas neizpaust citām personām konfidenciāla rakstura informāciju, kas izpildot Līguma noteikumus, ir nonākusi viņu rīcībā. Šis noteikums neattiecas uz brīvi pieejamas informācijas izpaušanu un gadījumiem, kad Pusei normatīvajos aktos uzlikts pienākums sniegt pieprasīto informāciju.

6.10. Pasūtītāja pilnvarotā persona, kas organizēs Pasūtītājam noteikto pienākumu izpildi, veiks Līguma izpildes kontroli un dokumentu parakstīšanu, ir Ādažu pirmsskolas izglītības iestādes vadītājas vietniece Anita Šaicāne, tel. 26367162, e-pasts adazupii@adazi.lv. Pilnvarotajai personai jāpilda pienākumi, kas noteikti Ādažu novada domes iekšējo noteikumu „Dokumentu aprites kārtība Ādažu novada pašvaldībā” 98.punktā, t.sk., nekavējoties jāziņo Izpildītājam par Izpildītājam pielīgto saistību nepienācīgu izpildi un tai nav tiesību pieņemt lēmumus vai dot Izpildītājam norādījumus par Līgumā noteikto termiņu, līgumsummas, cenas vai citu nosacījumu izmaiņām.

6.11. Pasūtītāja atbildīgā persona SAM 9.2.4.2. Pasākumi vietējās sabiedrības veselības veicināšanai un slimību profilaksei projekta “Pasākumi vietējās sabiedrības veselības veicināšanai Ādažu novadā” Nr.9.2.4.2/16/I/001 ietvaros, ir Pasūtītāja projektu vadītāja projektu vadītāja Inita Henilane, tel. 67996086, e-pasts inita.henilane@adazi.lv.

6.12. Atbildīgā persona par Līguma izpildes kontroli no Izpildītāja puses sporta pedagoģe, fitnesa trenere Līga Pastore-Kviese, e pasts ligapastorekviese@gmail.com.

6.13. Līgums sastādīts 3 eksemplāros, ar vienādu juridisku spēku, no kuriem divi glabājas pie Pasūtītāja, bet viens - pie Izpildītāja.

6.12. Līgumam ir viens pielikums - Izpildītāja piedāvājums, uz 7 lp.

|  |  |
| --- | --- |
| **IZPILDĪTĀJS:****SIA “Lacerta Fit”** Reģ. Nr.50203051431 Adrese: Jasmuižas iela 3-80, Rīga, LV-1021Banka: A/S SwedbankaKods: HABALV22n/k: LV56HABA0551043262367tālr. 29197455e pasts lacertafit@gmail.com Valdes locekļi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Līga Pastore–Kviese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Anda Šalka | **PASŪTĪTĀJS:****Ādažu novada dome**Reģ. Nr.90000048472Adrese: Gaujas iela 33A, Ādaži, LV-2164Banka: Valsts kaseKods: TRELLV22n/k: LV91TREL9802419020000 Izpilddirektors \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Guntis Porietis  |